Godset-Johansen slipper gult kort
Det var i det 36. minutt fra eliteseriekampen 1. september at dommeren fra Kaupanger ga Godset-strategen en advarsel. Onsdag sendte Norges Fotballforbund ut melding om at kortet blir omgjort: Det skal istedet adresseres Godset-stopper Kim André Madsen. Stefan Johansen fikk i sluttminuttene av kampen direkte rødt kort for å ha løpt ned Trond Olsen i midtsirkelen. Vikings lynving hadde da i praksis fri bane mot mål. Det kortet blir stående - og dermed blir det fortsatt karantene på Johansen.Men det gule kortet strykes. Hadde det blitt stående, ville Strømsgodsets landslagsspiller fått enda en karantene på det neste gule han pådro seg. - Generelt skal det mye til for å overprøve dommerens vurdering av hvilken spiller som skal gis en advarsel. På bakgrunn av at advarselen i denne saken åpenbart er gitt til feil spiller, overføres det gule kortet fra Johansen til Madsen, jamfør Kortreglementet kapittel 2, skriver NFF i pressemeldingen sendt ut onsdag.
Norges Fotballforbund innrømmer at dommer Tommy Skjerven gjorde feil i eliteseriekampen mellom Viking og Strømsgodset, der Godsets Stefan Johansen fikk gult kort.